Geiss Haejm

Da Geiss Haejm, oda aa da Helmut Josef Geiss, 1951 z Zwiesl af d Welt kuma un afgwoxn, is a Liadamocha, a Autoa, a Mola un a Blogga. 

Seit 1965 spuit ar an Bass an vaschidnane "Bands" oda Musegrupm, wia "The Admirals", "The Soundboys" u "Sound of Satisfaction", u hod no 1967 õghebt a deitscha u 1970 a boarischa Liada zen schreim. A hod a Asbuidung ois wia a Glosblosa gmacht u z Hanau u Berlin-Kreizbeag gorbad. 1970 is a af Westberlin aufezogn; 1972 hod a se durtn pedagogisch weita buidt un 1974 is a wida hoam, wora a pedagogischa Orbatn afgnumma hod. So hod a in Zwiesla Augustina-Juvenat af a Gymnasiastn afgschaugt, is 1977 a Internatsschef z Bod Wörishofa woan, wo a se bis 1992 um Kochschiala oda so kimmat hod; u hod vo 1992 bis 2001 ois wia a "Wohnstettnschef" ba da Lemshuif Reng gorbat. Ar hod umma 650 Liada gschrim; vo de wo umma zwoa Drittl af Nidaboarisch san. Seit 1978 is ar im ganzn siddeitschn Raum aftretn; i de 80ga hod ar aft aa ban Neambeaga Bardntreffn u vill i da Friins- un Ekologibewegung gspuit.

 Vaeffntlichunga 
 1978:  LP "Reise ins Schlaraffenland",
 1979:  MC "Verzwickte Mundartsongs"
 1981:  LP "Hirnbatzl"
 1983:  Kalendergeschichten
 1984:  MC "Summa wiads"
 1986:  Liederbuch des Geiss Haejm
 1987:  Neue Kalendergeschichten
 1987:  Vom Leben der Echraner
 1988:  MC "Rockhausmuse"
 2000:  CD Ausgewählte Hirnbatzl
 2003:  Gedankenbuch des Geiss Haejm 
 2004:  Multimediales Liederbuch 
 2006:  Sentenzen

 Corona-Pandemi 2020/21 
Seit 2020 vaeffntlicht ar midunta zer Corona-Pandemi Text u Video, i de wo ar vo Apartheid, Kohlendioxid-Rückatmung, Menschnvasuach, Pandemiinszenirung, da Gfohr vom Impfn, den Lug vo de Corona-Toudn u da Nein Weltordnung redt. Nema de ganzn Vaschwerungsidena u da Gscheidhafalwissnschaft findt se aa a Kritik, wia z. B. de vom Gscheft, wo d Politika mid de Maskn machn.

 Im Netz 
 Homepage oda alteanativa Link af d Homepage
 Textt af echra.de
 Aktuells as Posching u vo da Doana

 Beleg